NaiveNeuron/SloPal huggingface dataset:
Krajcer, Daniel, poslanec NR SR (2014-01-28):
Pán predseda, včera na mediálnom výbore som dával návrh, aby vedúci kancelárie prišiel vysvetliť bezpečnostné opatrenia, o ktorých netušia ani poslanci SMER-u. Tento návrh neprešiel, takže dávam teraz procedurálny návrh, aby nám vedenie parlamentu vysvetlilo, aké sú bezpečnostné riziká zo strany novinárov a aké opatrenia voči ním sa pripravujú. Zdá sa, že situácia sa začína naozaj dramatizovať a bezpečnostné riziko z pohľadu niektorých poslancov zjavne stúpa, lebo dnes v priestoroch parlamentu som našiel tento paralyzér. (Rečník ukázal paralyzér.) Podľa príbalového balíku ide o tzv. pepper SMER, má slúžiť na ochranu pred novinármi narušujúcimi činnosť parlamentu a obťažujúcimi poslancov listujúcich v obrázkových časopisoch. (Ruch v sále.) Čiže, pán predseda, bol by som rád, keby ste nám predstavili celý súbor týchto opatrení, lebo zjavne niektorí poslanci žijú v stave ohrozenia. Ďakujem pekne.
Šimko, Jozef, poslanec NR SR (2021-05-27):
Ďakujem pekne. Vážený pán predsedajúci, vážený pán minister, v podstate ja by som zareagoval na slová pána ministra Krajniaka. Vôbec nepochybujem o tom, že politická strana SME RODINA je zodpovednou stranou. Áno, s tým ja osobne súhlasím, ale zároveň aj pána ministra Krajniaka považujem za jedného z najlepších ministrov za posledné roky v rámci Slovenskej republiky. Ale prekvapila ma odpoveď pána ministra, keď odpovedal, že momentálne peniaze v rozpočte nájdeme len tak, že navýšime deficit. Dámy a páni, však my skutočne dneska navyšujeme ten deficit o 3,8 mld. eur. Celkove to bude viac ako 11 mld. eur. Však my zaťažíme naše deti, našu budúcu generáciu. Ale, dámy a páni, s tým súhlasím, že dneska tie peniaze nevieme nájsť, ale prosím vás pekne, ako sme uvažovali pred rokom? Vy sa pamätáte... alebo pred rokmi, by som takto povedal. Pamätáte sa na to, keď sme napríklad odpustili našim bankám jednu miliardu poplatkov? Mohli sme mať o to menej. My sme kúpili za posledné tri roky alebo dali sme 2,4 mld. na americké lietadlá, to už je 3,4 miliardy. Dali sme, pokiaľ dobre mám informáciu, 80 mil. pre bieloruskú opozíciu. Vážení priatelia, vážený pán minister financií, pokiaľ by sme toto neboli urobili, jasné, to je 2,4 mld., dala aj politická strana SMER... (Prerušenie vystúpenia predsedajúcim.)
Paška, Pavol, predseda NR SR (2012-10-23):
(Hlasovanie.) 140 prítomných, 138 bolo za, 2 sa zdržali. Návrhy sme schválili. Ďakujem pekne, pán spravodajca. Pán poslanec Demian uvedie hlasovanie v prvom čítaní o vládnom návrhu zákona, ktorým sa mení a dopĺňa daňový poriadok, je to tlač 238. (Hlasovanie o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 238.)
Ďuriš Nicholsonová, Lucia, podpredsedníčka NR SR (2018-05-16):
Veľmi pekne ďakujeme aj my, pán poslanec. Teraz budeme pokračovať v prvom čítaní o návrhu poslancov Národnej rady Slovenskej republiky Evy Smolíkovej, Štefana Zelníka, Tibora Bernaťáka a Jaroslava Pašku na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov . Návrh zákona je uverejnený ako tlač 965. Návrh na jeho pridelenie na prerokovanie výborom je v rozhodnutí pod č. 1015. A ja dávam slovo pani poslankyni Eve Smolíkovej, aby predmetný návrh zákona uviedla. Nech sa páči.
Grendel, Gábor, podpredseda NR SR (2020-07-08):
Ďakujem pekne. Pán poslanec, osem faktických poznámok na vystúpenie pána poslanca Kamenického. Chcem sa opýtať, či je všeobecný súhlas, aby ešte pred faktickými poznámkami mohol vystúpiť pán vicepremiér, ktorý musí ísť o 10.00 hod. na rokovanie vlády a bude ho zastupovať pán minister Gröhling zatiaľ, ale chcel by zareagovať na vystúpenie pána poslanca Kamenického, aby reagoval na položené otázky. Takže je všeobecný súhlas? (Súhlasná reakcia pléna.) Ďakujem pekne, nech sa páči, pán minister.
Blanár, Juraj, podpredseda NR SR (2022-05-03):
Pán poslanec, na vaše vystúpenie evidujem dvadsať faktických poznámok, dvadsaťtri. Uzatváram možnosť prihlásiť sa s faktickými poznámkami. Ako prvý pán poslanec Takáč, nech sa páči.
Kollár, Boris, predseda NR SR (2023-03-21):
Prosím, prezentujme sa a hlasujeme. (Hlasovanie.) Prítomných 134 poslancov, za 87, proti 30, zdržalo sa 13, nehlasovali 4. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Laššáková, Jana, podpredsedníčka NR SR (2015-03-25):
Prezentujme sa a hlasujeme. (Hlasovanie.) Prítomných 134 poslancov, za návrh 60, proti boli 2, zdržalo sa 71 poslancov, 1 poslanec nehlasoval. Konštatujem, že sme neschválili návrh, aby sme o zákone rokovali v druhom čítaní. Pokračujeme hlasovaním o bode 71 programu, je to prvé čítanie o návrhu poslancov Mičovského a Kadúca na vydanie zákona, ktorým sa mení a dopĺňa zákon č. 111/90 Zb. o štátnom podniku (tlač 1449). (Ruch v sále.) Poprosím vás, páni poslanci, o pokoj. Spravodajkyňou je členka výboru pre hospodárske záležitosti poslankyňa Helena Mezenská. Prosím ju, aby uviedla hlasovanie. (Hlasovanie o návrhu poslancov Národnej rady Slovenskej republiky Jána Mičovského a Miroslava Kadúca na vydanie zákona, ktorým sa mení a dopĺňa zákon č. 111/1990 Zb. o štátnom podniku v znení neskorších predpisov a o zmene a doplnení niektorých zákonov , tlač 1449.)
Matovič, Igor, poslanec NR SR (2014-09-09):
Pán minister, bolo to naozaj zvláštne, jak srdcervúco ste zase tu vytvárali pocit ohrozenia dôchodcov a vytvárali ste tu vlastne ilúziu toho, jak my z opozície tu bojujeme vlastne proti dôchodcom a štveme mladých ľudí proti dôchodcom. Ale kde, kde ste to videli? Sa tu stále iba bavíme o tom, že vy navrhujete, aby tento návrh ste prerokovávali v skrátenom legislatívnom konaní, kde jednoznačne rokovací poriadok hovorí, že môžte to urobiť „za mimoriadnych okolností, keď môže dôjsť k ohrozeniu základných ľudských práv a slobôd“, čo určite nemôže, „alebo bezpečnosti“, alebo „inak hrozia štátu značné hospodárske škody“, čo určite nehrozí, „Národná rada sa môže na návrh vlády uzniesť na skrátenom legislatívnom konaní o návrhu zákona“. Čiže vy robíte, vyslovene porušujete návrh zákona. My sme chceli normálne na základe ústavy, na základe práva, ktoré nám dáva ústava, prerokovať naše návrhy, samozrejme by ste nám ich neschválili, to vieme, ale chceli sme si aspoň čiastočne uplatniť náš mandát. Vy ste nám obmedzili výkon nášho mandátu, podľa mňa ste sa dopustili vlastizrady. A na druhej strane vy návrh, ktorý absolútne nespĺňa parametre skráteného legislatívneho konania, tu silou-mocou pretláčate. Tu vôbec nejde o pointu, o to, že chcete pridať dôchodcom 12 eur. Dobre, pridajme im. Ale najviac by ste pridali dôchodcom vtedy, ak by ste neokrádali ich deti a vnúčatá. O tisícky eur ročne ich okradnete a pridáte im raz do roka 12 eur. To je hanba, pán minister.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 141, za 50, proti 12, zdržalo sa 78, 1 nehlasoval. Konštatujem, že sme neschválili vládny návrh novely zákona o cenných papieroch. Nasleduje hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy. Je to tlač 1672, bod 42 schváleného programu. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jozefovi Hlinkovi, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov , tlač 1672.)
Martvoň, Anton, poslanec NR SR (2014-11-08):
Ďakujem pekne, pani predsedajúca. Pán Kaník, vy hovoríte, že zdravie nie je tovar. No je to dosť úsmevné, lebo nebola to náhodou vaša strana v spolupráci s ministrom Zajacom, ktorý urobil v slovenskom zdravotníctve z pacienta druhotriedneho klienta? Neboli ste to vy náhodou? Teda vaša strana a vláda vášho bývalého predsedu pána Dzurindu? No a vy tu hovoríte o tom, že by ste sa rád pozreli premiérovi do očí. No, viete, vy nie ste hoden toho, aby ste sa pozreli ako bývalý minister práce premiérovi do očí. Vy sa tak môžete pozrieť pánovi Frešovi, keď zostanete iba dvaja v SDKÚ (smiech v sále).
Brocka, Július, poslanec NR SR (2015-03-10):
Ďakujem pekne. Vážený pán podpredseda Národnej rady, vážený pán minister, dovoľte, aby som tlmočil stanovisko klubu KDH k tomuto návrhu. Budem v tejto chvíli, a verím, že mimoriadne stručný a na opozičného poslanca mimoriadne konštruktívny. Chcem povedať, že súhlasím s tým, keď pán minister pri uvádzaní tohto návrhu hovoril, že je to vyvážená miera solidarity, aj zásluhovosti, tá predstava alebo návrh zavedenia minimálneho dôchodku. Aj preto poslanci za Kresťanskodemokratické hnutie budú hlasovať za tento návrh zákona. V dôvodovej správe sa uvádza, že návrh vychádza z programového vyhlásenia vlády na roky 2012 až 2016. Ja by som mohol zacitovať z programového vyhlásenia vlády na roky 2010 až 2014, ak dovolíte len jednu vetu: „Ako nástroj na zvýšenie solidarity v dôchodkovom systéme vláda SR zavedie minimálny dôchodok tak, aby pri splnení definovaného obdobia poistenia nebol ani jeden poistenec v stave hmotnej núdze.“. Toľko citát z programového vyhlásenia predchádzajúcej vlády. Čo tým chcem povedať? Keďže zámer zavedenia minimálneho dôchodku nie je výmysel strany SMER, aleže chcela to urobiť aj predchádzajúca vláda, postoj poslancov KDH je v tomto smere, v tomto zmysle konzistentný a preto poslanci za KDH budú hlasovať za tento návrh. My, pre nás je solidarita, vôbec pre kresťanskú politiku alebo kresťanské politické strany je kráľovskou hodnotou. Náš dôchodkový systém je založený na solidarite. Aj európska civilizácia stojí na solidarite a solidarita generácií, solidarita bohatých s chudobnými je pilierom, na ktorom dôchodkový systém, náš dôchodkový systém stojí. My si myslíme, že aj iné princípy by sa mali rozvíjať, a teda ako opozičný poslanec mám preto aj isté kritické výhrady voči tomu, že ako to robí táto vláda pri rozvíjaní iných princípov, napríklad udržateľnosť dôchodkového systému alebo miera spravodlivosti. My si myslíme, že by mala byť väčšia. Niečo v tom zmysle napríklad je obsahom nášho poslaneckého návrhu, ako zvýšiť spravodlivosť v dôchodkovom systéme v I. pilieri cez pomoc rodinám s viacerými deťmi. Ak sú zamestnaní rodičia, myslíme si, že by bolo spravodlivé, aby sa započítaval aj vplyv detí ako budúcich klientov do dôchodkového systému a preto ich poistné odvody by mali byť nižšie. Jednoducho malo by to byť výrazom aj rodinnej politiky. Bolo by to spravodlivé. Teraz, teda v tomto mojom stanovisku za poslanecký klub sa obmedzím len na toto. Čiže poslanci za KDH v prvom čítaní tento návrh podporujú, ak nepríde k nejakým zmenám, voči ktorým by sme mali výhrady, ale teraz tlmočím toto stanovisko. Pokúsim sa ešte prihlásiť potom do rozpravy, ústnej, kde by som tak trošku sa zapojil do diskusie, ako ďalej I. pilier, alebo ako ďalej dôchodkový systém. Ďakujem za vašu pozornosť.
M. Sabolová, poslankyňa: (2002-06-25):
I. Presperín, podpredseda NR SR: Prosím, hlasujte o všetkých bodoch zo spoločnej správy en block , 1 - 49, s odporučením gestorského výboru schváliť. Hlasujte, prosím.
Paška, Pavol, predseda NR SR (2014-11-09):
Dajte pánovi poslancovi dve minúty.
R. Zajac, minister zdravotníctva SR: (2002-11-07):
Súčasná právna úprava umožňuje, aby preukázané a schválenou účtovnou uzávierkou potvrdené záväzky zrušenej zdravotnej poisťovne za poskytnutú zdravotnú starostlivosť voči zdravotníckym zariadeniam a ďalším zariadeniam v zdravotníctve sa uhrádzali okrem zdrojov získaných z vymožených pohľadávok zrušenej zdravotnej poisťovne aj zo zdrojov štátneho rozpočtu účelovo určených. Účelom návrhu zákona je eliminovať rast verejných výdavkov a obmedziť výdavky zo štátneho rozpočtu a iných zdrojov na krytie záväzkov zrušenej zdravotnej poisťovne. Predložený návrh zákona vylučuje možnosť úhrady záväzkov zrušenej zdravotnej poisťovne za poskytnutú zdravotnú starostlivosť voči zdravotníckym zariadeniam a ďalším zariadeniam v zdravotníctve zo zdrojov štátneho rozpočtu a z iných účelovo určených zdrojov. Predložený návrh zákona bol prerokovaný a schválený vo vláde Slovenskej republiky s pripomienkami dňa 30. októbra 2002. Návrh zákona, ktorým sa mení a dopĺňa zákon Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov, sa predkladá v skrátenom legislatívnom konaní. Vážené poslankyne, vážení poslanci, vzhľadom na uvedené dovoľte mi obrátiť sa na vás so žiadosťou o podporu tohto legislatívneho návrhu. Ďakujem.
Pellegrini, Peter, predseda NR SR (2014-12-03):
Ďakujem. Reakcia, pani poslankyňa Žitňanská? Nie. Ďakujem pekne. Ďalším v rozprave je pán poslanec Beblavý. Nech sa páči, máte slovo, pán poslanec.
Laššáková, Jana, podpredsedníčka NR SR (2013-10-28):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Mičovský, končím možnosť prihlásiť sa do rozpravy ústne. Nech sa páči, pán poslanec, máte slovo.
Bugár, Béla, doterajší podpredseda NR SR (2012-04-04):
Jozef Mikuš.
Viskupič, Jozef, poslanec NR SR (2015-02-12):
Po sérii vystúpení aj mne napadá jedna základná otázka, že s kým zase Robert Fico popíjal kokakolu, pretože aj na základe týchto čísel sa pýtam, čo robíte zo zdravotníctva. Doobeda tu sme počuli, ako do nášho bezplatného zdravotníctva zavádzame kasy do ambulancií. Ešte raz, do bezplatného zdravotníctva budeme zavádzať pokladničné kasy, ktoré budú evidovať, kto koľko bude platiť doktorom, ak tu necítime rozpor. A, po druhé, Robert Fico, áno, naozaj, nechce dovoliť, aby niekto zarábal na zdravotníctve rétoricky, platonicky. Ak tu hovoríme o 15,6-percentnom garantovanom zisku v zdravotníctve pri tomto projekte pre súkromného partnera, tak nech sa na to pozrieme z akéhokoľvek uhla pohľadu, ide o privatizáciu. Potom boj proti zdravotným poisťovniam, ktoré mali garantovaný zisk, bol zas iba rétorickým, marketingovým a platonickým cvičením proti ako keby zlým oligarchom. Ale keď má možnosť niečo rozhodnúť a vládne za posledných desať rokov už ôsmy rok, zase a opäť a neomylne vyhráva oligarcha. Tomuto nerozumiem. A dúfam, že sa tento proces naozaj zastaví a zídeme z tej kratšej cesty. Ďakujem.
P. Paška, predseda NR SR: (2008-10-28):
(Hlasovanie.) 127 prítomných, 97 za, 4 proti, 25 sa zdržalo, 1 nehlasoval. Návrhy sme schválili.
Marosz, Ján, poslanec NR SR (2017-05-16):
Rovnako omyl, tlač 540, prosím zmeniť z proti na za. Ďakujem.
Karahuta, Jaroslav, poslanec NR SR (2021-01-29):
Ďakujem pekne za slovo. Pán poslanec, tá situácia s pozemkami je taká, aká je. Vieme, že máme sto miliónov vlastníckych vzťahov. Je to, je to nie dedičstvo nejakej dávnej minulosti, ale dedičstvo posledných 30 rokov a tá príčina je strašne jednoduchá. Pôdohospodárstvo ako také sa stalo rezortom tretej kategórie. Toto je príčina a ten dôsledok je dnešný stav. Sto miliónov vlastníckych vzťahov, potravinová sebestačnosť, najhoršie, najhoršie výsledky produkčných a ekonomických ukazovateľov. Dokonca sme tu rozoberali teraz stav o klimatickej núdzi. Európska únia nás upozorňuje, robte opatrenia na sekvestráciu uhlíka, lebo toto, čo sa deje u nás, je úplne šialené, od nás uhlík odchádza do atmosféry potom a potom tu robíme všelijaké drahé ekonomické opatrenia na to, aby sme ho zachytili, pritom stačí použiť obyčajný zdravý gazdovský rozum. V tom je to poľnohospodárstvo nádherné. Určite, určite ten zákon ešte prebehne, prebehne rokovaniami, ozývajú sa nám od poľnohospodárskej komory cez malých farmárov. Ja budem rád, keď sa zapojí aj väčšia skupina poslancov. Proste mal by to byť začiatok niečoho, čo na konci bude skutočné a férové usporiadanie vlastníckych vzťahov. Pretože tieto vzťahy dnes, keď je užívateľ povýšený nad nájomcu, sú minimálne, slušne povedané, nenormálne, a keď nie, protiústavné, pretože my bránime, my bránime výkonu ústavy v oblasti užívania vlastníckych práv vlastníka pozemku. Takže dúfam, že sa zapojí čo najširšia skupina poslancov do toho. Ďakujem veľmi pekne.
Laurenčík, Milan, podpredseda NR SR (2022-03-22):
Pán poslanec, reagujte na predrečníka, a nie na pána Kazdu.
Pollák, Peter, poslanec NR SR (2023-11-24):
Ďakujem pekne. Pán poslanec Gašpar, už druhý deň nás tu poučujete a obhajujete sa, ako vám bolo ublížené, ukrivdené, a že voči vašej osobe tu bola demonštrovaná sila či brutalita. Ale my sme nezabudli, pán, pán poslanec Gašpar. Vy, toho času policajný prezident, ktorý obhajoval policajnú brutalitu v Moldave nad Bodvou, vo Vrbnici, my poznáme vaše skutky, či dvaja fackovací chlapci na košickej stanici policajnej. Vtedy vy ste nedemonštrovali vašu silu? Nepoužívali ste policajtov ako nástroj brutality voči tým najzraniteľnejším? Ja sa chcem teda opýtať, ako sa previnili rómske tehotné ženy, rómske deti, rómski dôchodcovia či dôchodkyne. Prečo voči nim bola použitá policajná brutalita či v Moldave, alebo vo Vrbnici? Nezabudli sme, pán, pán Gašpar, a keď vy chcete o nás hovoriť tu ako o hanbe, tak my vašu hanbu dostatočne, ale dostatočne poznáme. Máte jedinečnú príležitosť, tu je aj minister vnútra Matúš Šutaj Eštok ako nový minister za stranu HLAS, ktorá deklaruje, že je aj, že je iná politická strana ako SMER, aby sa tu dnes postavil a odsúdil činy policaj... vtedajšieho policajného prezidenta Tibora Gašpara a ospravedlnil sa všetkým Rómom z Moldavy nad Bodvou, z Vrbnice a tým dvom fackovacím chlapcom z policajnej stanice v Košiciach. Máte jedinečnú príležitosť, pán minster, aby ste odsúdili tieto činy, a ak nie, tak budete rovnako považovaný za toho, kto vlastne tento pokyn vydal, či to bol Tibor Gašpar, alebo Robert Kaliňák, za ktorých sa tento brutálny čin v rómskych osadách stal. (Potlesk.)
Zemanová, Anna, poslankyňa NR SR (2018-02-06):
Ďakujem pekne za slovo. Veľmi dobre si, Janka, spomenula Jaguar. Investíciu, ktorá je do dnešného dňa veľmi rozporuplná, čo sa týka samotného procesného konania, ale aj týchto financií. Tých pol miliárd to je len jedna čiastka, ktorá je verejne označená. Však tých vyvolaných investícií je možnože za ďalšiu polmiliardu. Mám tým na mysli rôzne úpravy, či rieky Nitra, úpravy stavby pozemných komunikácií a ďalších vyvolaných investícií, ktoré realizuje štát ako podporu tomuto parku. A dovolím si povedať, že aj celá prevádzka môže byť ohrozená nielen z toho titulu, že nebudú vedieť tam zamestnať ľudí, ale dôvod na to, že jedného dňa sa možno celý Jaguar zbalí a odíde, bude to, že štát si nesplnil svoju základnú povinnosť, ktorú mal, prísľub zo zmluvy, kde prisľúbil, že celá investícia priemyselného parku bude vybudovaná, postavená v súlade so zákonmi, v súlade so zákonmi o životnom prostredí. A dnes vieme o tom, že máme na krajskom súde v správnom konaní podanie, kde sa má rozhodovať o tom, že celý proces, či bol zákonný, lebo je tam vážne podozrenie, že rozhodnutia boli vydané ako nezákonné.
Laššáková, Jana, podpredsedníčka NR SR (2014-09-18):
Ďakujem pekne, pán premiér. Vyčerpali ste 15-minútový limit. Pokračujeme odpoveďami členov vlády na otázky poslancov podľa vyžrebovaného poradia. Prvá otázka je od podpredsedníčky Eriky Jurinovej na ministra dopravy, výstavby a regionálneho rozvoja Jána Počiatka a znie: „Vážený pán minister, keď som sa naposledy pýtala na pokračovanie výstavby R3 (Orava), uistili ste ma, že na jeseň (september) bude vypísané výberové konanie na jeden úsek cesty. V akom stave je toto výberové konanie a kedy sa začne s výstavbou obchvatu Oravy R3?“ Pán minister, poprosím vás o odpoveď, ako aj o oznámenie ukončenia odpovede. Nech sa páči.
Pellegrini, Peter, podpredseda NR SR (2020-03-24):
Pán poslanec Susko.
Žiga, Peter, podpredseda NR SR (2024-01-08):
Pán poslanec Majerský.
Nicholsonová, Lucia, podpredsedníčka NR SR (2016-05-19):
Vážené panie poslankyne, páni poslanci, ctení členovia vlády, v súlade so zákonom o rokovacom poriadku teraz nasleduje hodina otázok , ktorú týmto otváram. Poslanci písomne položili do včera do 12.00 hodiny 17 otázok na predsedu vlády a na členov vlády 22 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nebudú prítomní v sále, sa odpovedať nebude. Panie poslankyne, páni poslanci, predseda vlády pán Robert Fico sa písomne z rokovania o tomto bode programu ospravedlnil. Svojím zastupovaním poveril podpredsedu vlády pre investície pána Petra Pellegriniho, ktorého teraz prosím, aby oznámil, kto z členov vlády bude odpovedať na otázky za neprítomných členov vlády. Ďakujem.
M. Sabolová, poslankyňa: (2002-04-11):
J. Migaš, predseda NR SR: Tak.
Kecskés, Ján, poslanec NR SR (2019-09-24):
Ďakujem za slovo. Vážený pán predsedajúci, panie poslankyne, páni poslanci, poslanci za Ľudovú stranu Naše Slovensko Marian Kotleba, Ján Kecskés, Rastislav Schlosár a Stanislav Drobný predkladajú do Národnej rady Slovenskej republiky návrh zákona, ktorým sa mení a dopĺňa zákon Národnej rady Slovenskej republiky č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) v znení neskorších predpisov. Cieľom predloženej novely zákona je zlepšiť právnu ochranu osôb, ktorým bolo prostredníctvom internetových médií pošliapané dobré meno, česť a dôstojnosť pred verejnosťou. Toľko na úvod a zároveň sa hlásim do rozpravy ako prvý.
Kuffa, Štefan, poslanec NR SR (2012-12-12):
Ďakujem za slovo. Ja tiež sa tak pozerám v takých rozpakoch na tie zdravotné poisťovne, netušil som, že to až tak bude také dramatické, pri štátnom rozpočte o zdravotných poisťovniach diskusia. Ale vnímam to tiež ako veľmi nespravodlivú vec. Keď na jednej strane sa vykazujú veľké zisky a na druhej strane veľakrát máme zanedbaných pacientov a nie je o nich postarané. Zdravotníctvo, to kolegovi odpovedám teraz, nie tu, ale za sebou, odpustite mi to, je tvrdým biznisom. Žiaľ, tvrdým biznisom. A asi zaujímavejší pre ten biznis zdravotníckeho trhu, čím viac platíš doňho. A samozrejme pre farmaceutický priemysel zase čím viac liekov spotrebuješ. Táto arbitráž, ak s touto zdravotnou poisťovňou nás bude stáť 25 mil., to by bolo čosi skutočne nespravodlivé. Aj ja by som to vnímal veľmi ako zlú vec. Dokonca 13 mil. na súdoch. Lenže to prehrali naši právnici, neviem, ako tých 13 mil., kto vráti. Zdá sa, že to zaplatíme my všetci, všetci poistenci zdravotných poisťovní, respektíve poistenci zdravotnej poisťovne Unionu, lebo toľko to stálo. Union to stálo 3 mil., pokiaľ som dobre ako počúval. Veľakrát v tom našom zdravotníctve je situácia až tak desivá, že keď si dlhodobo chorý pacient, nevyliečiteľne chorý si, stávaš sa nezaujímavým a zaťažujúcim pre rozpočet zdravotnej poisťovne. Veľakrát dajú takú čiaru, škrtnú tvoje meno, jednoducho už sa ťa neoplatí ani liečiť. Mnohí ľudia dožívajú a zomierajú vo veľmi nedôstojných podmienkach. A na druhej strane sa tu budú vykazovať zisky a budeme sa tu teraz doťahovať, komu patria tieto zisky a komu nepat... (Prerušenie vystúpenia časomerom.)
Pelllegrini, Peter, predseda NR SR (2014-12-11):
Prezentujme sa a hlasujme. (Hlasovanie.) Prítomných 134 poslancov, za 41, proti 6, zdržalo sa 86, nehlasoval 1. Návrh sme neschválili. Pristúpime teraz k hlasovaniu, ktoré uvedie pán poslanec Přidal a bude to hlasovanie o návrhu pána poslanca Poliačika na vydanie zákona, ktorým sa mení zákon č. 251/2012 Z. z. o energetike, tlač 1302. Poprosím pána poslanca Přidala, aby uviedol hlasovanie, nech sa páči. (Hlasovanie o návrhu poslanca Národnej rady Slovenskej republiky Martina Poliačika na vydanie zákona, ktorým sa mení zákon č. 251/2012 Z. z. o energetike a o zmene a doplnení niektorých zákonov v znení neskorších predpisov , tlač 1302.)
Laššáková, Jana, podpredsedníčka NR SR (2014-11-10):
Pani poslankyňa Tomanová, nech sa páči.
Zmajkovičová, Renáta, podpredsedníčka NR SR (2013-06-04):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Igorovi Matovičovi. Nech sa páči, pán poslanec.
Laurenčík, Milan, podpredseda NR SR (2021-10-06):
Ďalšiu faktickú poznámku má pán poslanec Stanislav Mizík. Nech sa páči.
Kočiš, Eduard, poslanec NR SR (2022-12-06):
Veľmi pekne ďakujem za slovo, pán predsedajúci. Pán docent Baránik, to, čo ste tu opäť predviedli, to je jednoducho niečo úbohé, strašné a jednoducho vaša posadnutosť generálnym prokurátorom už zachádza do takých astronomických a hlbočinných nížin, že to sa už nedá povedovať ani za obsesiu, ale jednoducho, vy jednoducho trpíte nejakou, nejakou zvláštnou psychickou poruchou už len pri pohľade alebo pri pomenovaní Generálnej prokuratúry na čele s Marošom Žilinkom. Naozaj sa § 363, tak ako tu bolo z úst generálneho prokurátora, vôbec nenadužíva a nenadužíval. Jednoducho štatistiky, ktoré generálny prokurátor tuná uviedol od roku 2018, o tom hovoria jasnou rečou a čísla nepustia a matematika ako exaktná veda jednoducho nevie rozprávať iným jazykom, ale snáď tomu jazyku rozumiete iba vy. Generálny prokurátor naozaj nekoná tak a nepozerá na to, kto je obvinený, kto toho obvineného zastupuje alebo v akom konaní sa jednoducho daná vec vyšetruje, prešetruje. Generálny prokurátor je jedna nezávislá osobnosť, nezávislá inštitúcia a je to garanciou práva na území Slovenskej republiky. A to ako právnik rašelinových závodov v Bratislave, národného podniku, by ste mali vedieť. Jednoducho politik sa nemá čo pliesť do Generálnej prokuratúry, práve naopak, nemá sa vôbec čo zapájať do konania Generálnej prokuratúry a prokuratúry vôbec. Čiže, pán docent Baránik, jednoducho to, čo ste tu opäť predviedli za rečníckym pultom, sa dá nazvať iba takou rozprávkou, pretože vám keď niekto povie, že tri šesť trojka je dobrá, jednoducho aj keby bola dobrá, vy budete tvrdiť, že nie, nie je dobrá, pretože ja, Alino Baránik, si to myslím.
Laššáková, Jana, podpredsedníčka NR SR (2012-09-25):
Pán poslanec Mihál nie je prítomný, ako oznámil pán predseda SaS Sulík, ani nepríde, takže nemá možnosť vystúpiť v rozprave. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Áno. Nech sa páči.
Poliačik, Martin, poslanec NR SR (2011-02-03):
Ďakujem, pán predsedajúci. Na základe žiadosti Súdnej rady Slovenskej republiky a podľa zákona o sudcoch a prísediacich Národná rada Slovenskej republiky na 7. a 9. schôdzi volila 12 kandidátov na miesta 6 sudcov disciplinárnych súdov, keďže sa navrhuje dvojnásobný počet kandidátov, ktorým v októbri skončilo 3-ročné funkčné obdobie. Vzhľadom na to, že v doterajších voľbách boli zvolení iba 11 kandidáti, je treba vykonať ďalšiu novú voľbu, v ktorej sa bude voliť zostávajúci 1 kandidát. Za kandidáta môže byť zvolený sudca alebo iná osoba, ktorá spĺňa zákonom ustanovené podmienky v súlade s platnými právnymi predpismi... (Prerušenie vystúpenia predsedajúcim.)
Sulík, Richard, poslanec NR SR (2012-11-29):
Viete, ten návrh bol prednesený hrozne rýchlo, obrovské množstvo údajov tam bolo. A tam človek nemá čas vôbec si to dobre predstaviť. A výsledok je potom taký, že my by sme radi k tomu povedali niečo, lebo vidíme tam niekoľko dosť vážnych chýb, na ktoré by sme chceli upozorniť v rozprave v ideálnom prípade.
Jurinová, Erika, podpredsedníčka NR SR (2012-09-27):
Pán poslanec reaguje na faktické poznámky, nech sa páči.
Petráš, Vladislav, poslanec NR SR (2014-11-27):
Vážený pán predseda, v rozprave vystúpili piati poslanci, pán Brocka, pán Mikloško, pán Matovič, Kadúc a Kuffa, pričom boli podané dva pozmeňujúce návrhy. Pán predseda, prosím, dajte hlasovať o bodoch zo spoločnej správy 1 a 2 s odporúčaním gestorského výboru schváliť.
Bugár, Béla, podpredseda NR SR (2018-10-16):
Ďakujem veľmi pekne. Tak, ako som predpokladal. Ďakujem. Takže, pán poslanec, zbytočne ste urobili jednu cestu. Teraz prosím pána poslanca Kmeca, aby uviedol hlasovanie v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 85/2005 Z. z. o politických stranách (tlač 1034). Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa menia a dopĺňajú niektoré zákony , tlač 1034.)
S. Janiš, poslanec: (2005-03-16):
Prvé také úskalie je, že ku každému rokovaciemu konaniu bez zverejnenia, a bolo ich priemerne, štatistika hovorí asi 3 000 do roka, ak má byť, ak má Úrad verejného obstarávania rozhodnúť kvalifikovanie a zodpovedne, musí vykonať kontrolu u obstarávateľa, preto, lebo obstarávateľ má všetky materiály a obstarávateľ je ten, kto zodpovedá v prvom rade za obstarávanie, v priemere by to vychádzalo asi 12 kontrol za deň a svojím spôsobom by to znamenalo obrovský nárast kapacít Úradu pre verejné obstarávanie, čo, myslím, že nie je až takým dobrým riešením. Po druhé. Taká druhá oblasť. Úrad verejného obstarávania zasahuje do procesu obstarávania ešte pred uzavretím zmluvy, čo do budúcna z právneho hľadiska môže byť veľmi nebezpečné a riskantné v súvislosti s možnými súdnymi spormi, ktoré môže iniciovať obstarávateľ aj v súvislosti s vymáhaním prípadnej škody, ak Úrad verejného obstarávania rozhodne ináč, ako navrhoval obstarávateľ a rozhodol tak, že obstarávateľovi vznikla škoda. To je veľké úskalie. Ale za najväčšie úskalie tejto novely považujem to, že sa veľmi a veľmi koncentruje moc rozhodovania do rúk Úradu verejného obstarávania alebo povedzme do rúk jedného alebo dvoch ľudí na Úrade verejného obstarávania, ktorí budú rozhodovať o tom, či sa bude obstarávať metódou rokovacieho konania bez zverejnenia, alebo nebude. A práve z tohto pohľadu a práve z tohto hľadiska a poviem, ako z hľadiska korupčného hľadiska vidím najväčšie úskalie tejto novely práve v tomto. A preto by som chcel obrátiť pozornosť navrhovateľov, aj to, čo som povedal v našom výbore, obrátiť ju na nový zákon, ktorý je v pripomienkovom konaní, ktorý systémovo a štandardne sa snaží riešiť aj túto, povedzme, výnimočnú metódu obstarávania, aby táto metóda sa ozaj stala výnimočnou metódou verejného obstarávania a nie metódou, ktorá, povedzme otvorene, sa aj zneužíva a práve preto, že Úrad verejného obstarávania tam bude mať ešte väčšiu zodpovednosť a povinnosť a bude si musieť plniť to, čo mu zákon ukladá, preto, lebo doteraz, povedzme si otvorene, Úrad verejného obstarávania sa nezhostil, by som povedal, kontrolnej funkcie tak, ako mu to zákon ukladá, a aj až za súčasného znenia zákona mohol konať a kontrolovať a ukladať pokuty vo väčšom množstve, ak by prišiel na to, že táto metóda bola použitá v rozpore so zákonom, tak ako hovorí dnešná jeho dikcia. To je všetko, čo som považoval za potrebné a vhodné v tejto chvíli k tejto novele návrhu zákona, poslaneckého, povedať. Ďakujem.
Danko, Andrej, predseda NR SR (2018-12-07):
Prosím, prezentujme sa a hlasujme. (Hlasovanie.) Prítomných 135 poslancov, za 89, proti 35, zdržalo sa 11. Konštatujem, že sme uvedený návrh schválili. Teraz budeme hlasovať v druhom čítaní o návrhu poslanca Antala, Jakaba a Balódiho na vydanie zákona, ktorým sa mení a dopĺňa zákon č. 369/1990 Zb. o obecnom zriadení (tlač 1158), bod 38 schváleného programu. Spoločným spravodajcom je člen výboru pre verejnú správu a regionálny rozvoj poslanec Choma, prosím ho, aby hlasovanie uvádzal. (Hlasovanie o návrhu poslancov Národnej rady Slovenskej republiky Petra Antala, Eleméra Jakaba, Ladislava Balódiho a Tibora Bastrnáka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 1158.)
M. Číž, podpredseda NR SR: (2007-12-11):
Keďže ste boli prihlásená do rozpravy ako posledná, dovoľte mi, aby som vyhlásil všeobecnú rozpravu za skončenú. Pýtam sa navrhovateľa, či chce... (Hlasy z pléna.) S faktickou poznámkou sa hlási ešte pán poslanec László Miklós. Pozeral som sa tam, nesvietilo tam nič, ale dobre. Uzatváram možnosť prihlásiť sa s faktickou poznámkou. Ešte sa chce niekto prihlásiť s faktickou poznámkou? Pokiaľ nie, uzatváram možnosť prihlásiť sa s faktickou... Ešte pán poslanec Tibor Lebocký sa hlási. Ak sa nikto iný nehlási, uzatváram možnosť prihlásiť sa do rozpravy s faktickou poznámkou. Slovo odovzdávam pánovi poslancovi Miklósovi.
Mojš, Milan, poslanec NR SR (2017-11-29):
Ďakujem. Vážený pán predsedajúci, v rozprave nevystúpil žiaden poslanec, preto pristúpime k hlasovaniu o pozmeňujúcich a doplňujúcich návrhoch zo spoločnej správy, o bodoch 1 až 9 spoločne s odporúčaním gestorského výboru schváliť.
Laššáková Jana, podpredsedníčka NR SR (2014-11-25):
To znamená, chcete zaradiť nový bod programu správu ministra školstva o...
Grendel, Gábor, podpredseda NR SR (2023-02-08):
Prejdeme si ešte zatiaľ ďalšie procedurálne návrhy. Pán poslanec Šipoš.
Baláž, Radovan, poslanec NR SR (2018-12-05):
Dajte hlasovať, pán predsedajúci, o návrhu zákona ako o celku s odporúčaním gestorského výboru schváliť.
M. Číž, podpredseda NR SR: (2010-01-20):
Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov . Parlamentná tlač 1478, návrh na pridelenie výborom je v rozhodnutí predsedu č. 1511. Slovo má podpredseda vlády a minister vnútra Robert Kaliňák a uvedie v prvom čítaní tento vládny návrh.
Paška, Pavol, predseda NR SR (2013-05-22):
(Hlasovanie.) 143 prítomných, 37 za, 16 proti, 90 sa zdržalo. Návrh sme neschválili.
Kozelová, Monika, poslankyňa NR SR (2021-11-24):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Hrušovský, Pavol, podpredseda NR SR (2011-09-08):
Panie poslankyne, páni poslanci, poznáme sa už, takže sa nemáme čím prekvapiť, preto, Paľo, aj napriek tomu, že by som ti rád vyhovel, nemôžem to urobiť, lebo to nemôžem. No tak. (Smiech v sále a potlesk.) Tak poprosím o pochopenie a poďme pokračovať v rokovaní, máme toho dosť, čo ešte zostáva na tejto schôdzi Národnej rady. Pán poslanec Novotný, nech sa páči. (Výkriky v sále.) Ale, páni poslanci, prezentujme sa a hlasujme. Poprosím o zaujatie miesta v rokovacej sále. Páni poslanci... (Výkriky a pískanie v sále.) Páni poslanci, naozaj nie je dôvod na nejaké búrlivé prejavy nesúhlasu. (Výkriky v sále.) Páni poslanci! Pán poslanec Kaliňák. Prezentujme sa, overujem teraz len prítomnosť poslancov, či je Národná rada uznášaniaschopná. Nehlasujeme. Prezentujme sa. (Reakcia z pléna.) Kľud pán poslanec. (Prezentácia.) Je mi toho ľúto, páni poslanci, ale v tejto chvíli nezostáva nič iné, ako pokračovať v rokovaní. Pán poslanec Paška. (Ruch v sále.) Pán poslanec Madej, prosím, nevykrikujme na seba. Zachovajme dôstojnosť rokovania. Nech sa páči, pán predseda poslaneckého klubu.
Liba, Peter, poslanec NR SR (2023-05-10):
Ďakujem pekne za slovo. Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 60/2018 Z. z. o technickej normalizácii v znení neskorších predpisov (tlač 1551). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor Slovenskej republiky a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30 dní, v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, rozpravu.
Hort, Milan, podpredseda NR SR (2011-02-08):
Erika Jurinová je ďalšia prihlásená s faktickou poznámkou. Pani poslankyňa, nech sa páči.
Bugár, Béla, podpredseda NR SR (2018-01-31):
Na vystúpenie pani poslankyne s faktickými poznámkami traja. Nech sa páči, pán poslanec Kotleba. Marian, pardon.
P. Paška, predseda NR SR: (2007-05-09):
Nech sa páči, pán podpredseda vlády.
Hrušovský, Pavol, podpredseda NR SR (2011-09-14):
Hlasujeme. (Hlasovanie.) 138 prítomných, 2 za, 74 proti, 62 sa z držalo. Návrh sme neschválili. Ďalší návrh.
J. Kužma, poslanec: (2001-12-19):
J. Migaš, predseda NR SR: Prezentujme sa a hlasujme o uvedenom návrhu zo spoločnej správy, pozmeňujúcom. Hlasujeme. (Hlasovanie.) Prezentovalo sa 98 poslancov, za 9, proti 51, zdržalo sa 37, nehlasoval 1. Konštatujem, že tieto návrhy sme neschválili. Ďalej.
Schlosár, Rastislav, poslanec NR SR (2021-02-25):
Pani ministerka, čo z toho, čo som hovoril, bola nejaká dezinformácia, nejaký nezmysel? Vy chcete nazývať dezinformáciami a nezmyslami prakticky všetko, čo nejakým spôsobom nezapadá do tej vašej predstavy o tom ochorení, alebo o tom, akú situáciu tu na Slovensku máme, ale skúste vyvrátiť niečo z toho, čo hovorí napríklad ten doc. Kollár. Skúste niečo z toho vyvrátiť, že to nie je pravda. Myslíte si, že aj on šíri nejaké dezinformácie, že nevie, o čom hovorí, že je to nejaký človek, nejaký konšpirátor, alebo? Lebo na toto ste nijakým spôsobom nereagovali ani, ani na ústavnoprávnom výbore, kde ste tento váš návrh odôvodňovali, ani, ani tuná v pléne. Skúste vyvrátiť tie veci, ktoré netvrdím ja ako politik, ako poslanec, ale ktoré tvrdia práve takíto ľudia, ktorí majú tie čísla spočítané, ktorí sa tým zaoberajú a ktorí sa zaoberajú možno aj tým, čo ste, čo hovoríte, že je niekde zverejnené na nejakom webe a jednoducho aj oni sami dospeli k tomu, že tieto čísla jednoducho nesedia a vy ste, vy ste to nijakým spôsobom nevyvrátili.
Bugár, Béla, podpredseda NR SR (2011-09-09):
Ďakujem pekne. Dávam teraz slovo spravodajcovi, predsedovi gestorského výboru pre sociálne veci pánovi poslancovi Júliusovi Brockovi. Nech sa páči, môžete nás informovať o spravodajskej správe k tomuto bodu.
Érsek, Árpád, minister dopravy a výstavby SR (2018-05-17):
Ďakujem za slovo. Vážený pán poslanec, náklady na reformu duálneho vzdelávania v rokoch 2018 až 2021 boli vyčíslené v analýze vplyvov na rozpočet verejnej správy, ktorá je súčasťou návrhu novely zákona o odbornom vzdelávaní a príprave, v celkovom objeme 35 360 610 euro. Nakoľko súčasťou návrhu národného programu výchovy a vzdelávania je aj ďalšie skvalitnenie systému duálneho vzdelávania a podpora vstupu malých a stredných podnikov do systému duálneho vzdelávania, boli tieto náklady premietnuté aj do predpokladaných nákladov na realizáciu národného programu výchovy a vzdelávania. Všetko.
Danko, Andrej, podpredseda NR SR (2024-06-27):
Ďakujem a prerušujem rokovanie o tomtom bode programu. Ostal nám posledný bod a potom vyhlásime do sedemnástej hodiny prestávku. Nasledujúcim bodom programu je prvé čítanie o návrhu poslancov Beáty Jurík, Lucii Plavákovej, Michala Saba na vydanie zákona o príspevku na úhradu nákladov na bývanie. Návrh zákona má tlač 343, návrh na jeho pridelenie na prerokovanie výborom je v rozhodnutí č. 343. Dávam slovo poslankyni Beáte Jurík, aby návrh zákona uviedla. Nech sa páči, pani poslankyňa. (Rokovanie v prvom čítaní o návrhu poslancov Národnej rady Slovenskej republiky Beáty Jurík, Lucie Plavákovej a Michala Saba na vydanie zákona o príspevku na úhradu nákladov na bývanie , tlač 343.)
Hrnčiar, Andrej, podpredseda NR SR (2017-02-01):
Poslankyňa Gaborčáková.
Laššáková, Jana, podpredsedníčka NR SR (2013-02-07):
Ďakujem, ďakujem, pán podpredseda vlády. Chce zaujať k rozprave stanovisko pán spravodajca? Áno. Nech sa páči, máte slovo.
Richter, Ján, poslanec NR SR (2021-10-06):
Ďakujem pekne za slovo. Pán poslanec Tomáš Erik, chcem nadviazať na to, čo si otvoril, lebo si spomenul aj stanovisko Rady pre štátnu službu k tomuto poslaneckému návrhu. Treba povedať, že Rada pre štátnu službu je jediný objektívny orgán, ktorý má právo sa vyjadrovať, ktorý má právo hodnotiť, ktorý má povinnosť predkladať správy na sociálny výbor o vývoji a postupe v realizácii zákona, ktorý sa týka štátnej služby. Táto rada jasne uviedla, zásadne nesúhlasí s takouto zmenou, ako navrhujú predkladatelia, a to na základe priameho zásahu do princípu stability a tá je úplne jasná. No a samozrejmá vec, že aj spochybnenie právnej istoty vedúceho štátneho zamestnanca. Áno, aj pani poslankyňa spomenula, aj teraz je možnosť prostredníctvom inštitútu služobného hodnotenia jednoducho ale právnym postupom vymeniť zamestnanca. Ale zaujímavé, v roku 2020 vaši ľudia, ktorých ste dosadili na ministerstvá, generálni tajomníci, ani jeden nevyjadril nejakú nespokojnosť s akýmkoľvek pracovníkom vedúcim. To znamená, vôbec nevyužili, to znamená, že asi nie je potreba. Viete, obávam sa jedného, že vláda, ktorá príde po vás, uplatní tento istý princíp a to sa bude pravidelne opakovať. Zbohom profesionalita, zbohom odbornosť. No a Rada pre štátnu službu bude mŕtvy a zbytočný orgán, pretože týmto sa jednoducho, jednoducho pochová. Preto si myslím, že je treba trošku viacej rozmýšľať. A ak chcete meniť, je tu možnosť podľa tohto zákona, to je to služobné hodnotenie. Ďakujem.
Grendel, Gábor, podpredseda NR SR (2023-02-14):
Na vystúpenie pána Svrčeka štyri faktické poznámky. Končím možnosť prihlásiť sa s ďalšími, päť teda. Ako prvý pán poslanec Filip Kuffa.
Ďuriš Nicholsonová, Lucia, podpredsedníčka NR SR (2019-05-16):
Teraz otváram možnosť prihlásiť sa k tomuto bodu do rozpravy ústne. Končím možnosť prihlásiť sa do rozpravy. Neprihlásil sa nikto. Vyhlasujem všeobecnú rozpravu za skončenú. Pýtam sa pána navrhovateľa, či zaujme stanovisko k rozprave. Nech sa páči.
Heger, Eduard, poslanec NR SR (2019-01-29):
Ďakujem pekne, ja teda doplním, ja by som teda tiež chcel vyzvať pána podpredsedu, aby vystúpil ešte v rozprave, aby sme mohli v prípade dať doplňujúce otázky. Ale dve veci, jednak aj teda k tej dĺžke vplyvov na rozpočet, tak je to tam, to som, to som nestihol sa opýtať, ty si to vlastne otvoril, ďakujem. Vidíme tam vlastne výdavky, pomenované výdavky, ale očakával by som aj pomenovanie z hľadiska tej súťaže, keďže sa naozaj otvára tá súťaž tým, že bude tam jednak ten zdrojový kód otvorený, čiže to bude nejaká konkurencieschopnosť možno z hľadiska budúcich, z budúcich obstaraní a zároveň aj ten proof of concept, tak aké sú predpoklady do budúcnosti na najbližších päť rokov povedzme, vôbec dopady na rozpočet nielen z hľadiska výdavkov, čo to bude stáť, ale možno také očakávania vaše, ak sa to nedá teda kvantifikovať, ale očakával by som, že by sa to malo dať, že aké môžme očakávať úspory v obstarávaní aj jednotlivých možno projektov, alebo ak percentuálne, alebo celkových výdavkov na informatizáciu, pretože to sú radovo pol miliardy každý rok, kde 200 radovo ide na réžiu a 300 ide na obstarávanie a pritom vieme, že cena réžie je, sa vypočítava na základe ceny obstarania. Takže či predpokladáte, že tento, tieto kroky znížia cenu obstarania, pretože stále ešte počúvame hlasy, že to obstarávanie je aj predražené práve preto, že sa ťažko kvantifikuje, a po druhé, či z hľadiska obstarávania, že či to pôjde nižšie a tým pádom aké úspory môžme očakávať, že Slovensko bude mať a aké najbližšie iné ďalšie benefity, ktoré by mohli s tým súvisieť. Ďakujem veľmi pekne.
Viskupič, Marián, poslanec NR SR (2020-04-22):
... a kde sa oplatí pracovať, podnikať, študovať a žiť. Správu nad Slovenskom sme prevzali v časoch korony, v časoch, ktoré sú absolútne bezprecedentné. Každá z krajín sveta s nimi zápasí po svojom, všetci hľadáme, skúšame, snažíme sa vybrať to, čo pre ľudí vnímame ako najlepšie. Pred dvoma mesiacmi nikto netušil a nepredpokladal, ako veľmi vírus zasiahne do nášho života, ako veľmi zmení bežné veci, na ktoré sme boli zvyknutí a ako veľmi bude ovplyvňovať naše konanie. Napriek tomu vláda sa sformovala. Experti sa začali stretávať a okrem hasenia najnutnejších a ozaj veľkých problémov sme začali pre krajinu písať cestovnú mapu. Dnes tú mapu máme na stole. Koalícia vytvorila plán pre Slovensko. V programovom vyhlásení vlády, ktoré dnes pred nami leží, je zhmotnených mnoho stoviek človekohodín práce. Žiadna vláda pred nami nemala na jeho napísanie takú ťažkú situáciu a taký časový tlak. Napriek tomu je to vyhlásenie, ktoré je prienikom predstáv odborníkov a rozumných riešení. Hlavným motívom pri jeho písaní boli občania, ktorým tento štát slúži. Pri písaní vládneho programu sme denne videli pred sebou ľudí, opatrovateľku pracujúcu v Rakúsku, študenta, ktorý vypĺňa prihlášku na vysokú školu, samu matku dvoch malých detí, čakateľa na operáciu, zamestnaných, podnikajúcich, študujúcich, dôchodcov od Košíc cez Kráľovský Chlmec, Detvu, Ružomberok, Oravský Podzámok po Nitru či Bratislavu. Tí všetci tejto krajine veľa odovzdávajú. A mali by od nej veľa dostávať naspäť. Je najvyšší čas, aby sme tieto účty začali vyrovnávať. Pred vami, vážení kolegovia, je 121 strán náročného textu. Každý z rezortov sa snažil zhutniť svoje plány a predstavy o lepšom Slovensku do čo najstručnejších bodov. Nesľubujeme svetový mier, nesľubujeme všeobecné prázdne frázy o lepšom svete. Pripravili sme veľmi konkrétne riešenia, veľmi presnú postupnosť toho, ako pomôcť krajine. Stovky malých aj veľkých riešení. Stovky toho, čo chceme prijať, ale aj toho, čo musíme nechať v minulosti. Sú to riešenia, ktoré vznikali na základe odborných posudkov a súčasne ešte také, ktoré čakajú na doplnenie v podobe lepších a užitočnejších zákonov. Je to začiatok práce, ktorá nás čaká. Odrazový mostík. Základ. Nevymýšľame si. Riešenia v tomto vládnom programe sa opierajú o zdroje, ktoré vieme, kde nájsť. Vieme čo a vieme za koľko. Vieme prečo a vieme, kam to všetko smeruje. Nie sú to výstrely do tmy ani pokusy a omyly. Hovorí hlas rozumu, pretože ten je viac než marketing a vytĺkanie bodov. Neteším sa na to, ako s pompou budeme tesne pred voľbami odškrtávať povinné jazdy. Naopak, teším sa na systematickú prácu, ako postupne, po malých krokoch budeme napĺňať, k čomu sa teraz zaväzujeme. Tak, aby každý človek na Slovensku po štyroch rokoch tejto vlády mohol povedať, toto sa zlepšilo, toto mi pomohlo, pre toto sa mi žije ľahšie. Je to programové vyhlásenie, o ktoré sa môžu oprieť dobré zákony. Zákony pre ľudí. Ďakujem pekne, pán predsedajúci, skončil som. Prosím, otvorte rozpravu.
Švantner, Dušan, poslanec NR SR (2011-04-06):
Ďakujem, pán predseda. Vážená pani kolegyňa, hovorili ste o tom, aké výroky tuná padli od členov terajšej vlády. Ja musím povedať, že tá rétorika je presne taká, aká bola vo volebnom období 1998 až 2002, keď sa pripravovala a aj zrealizovala privatizácia strategických firiem. Ako tá privatizácia dopadla? No dopadla takým spôsobom, že vlastne mne to vychádza, že my sme boli najmúdrejší, lebo sme vymysleli, že treba všetko rozpredať, že všetky okolité štáty, Nemci, Francúzi sú práve tí hlupáci, ktorí kúpili tie naše firmy, ktorých sme sa my tak ľahkovážne zbavili. A viete, ako to pokračovalo ďalej? Pokračovalo to tak, že tí, ktorí mali byť tí najlepší manažéri, ktorí mali spravovať SPP, tak si objednali svoje dve dcérske spoločnosti, ktoré mali robiť pre nich servis a ktoré vlastne vyviezli zo Slovenska 1,2 mld. korún za túto smiešnu službu, ktorá vlastne nebola službou, ale ktorá vlastne bola len na to, aby sa znížil zisk tejto firmy (Ruhrgas, Gaz de France), ktorá kúpila SPP. Čiže ja očakávam, že presne takto to skončí aj teraz s našimi teplárňami, znova to kúpi niekto taký, ktorý príde sem len veľmi dobre zarobiť. Ďakujem za pozornosť.